ئاسترید لیندگرین
ئاسترید لیندگرین (؛ لە دایکبووی ١٤ی تشریی دووەمی ١٩٠٧ - مردووی ٢٨ی کانوونی دووەمی ٢٠٠٢) کەسایەتی ژنە نووسەری خەیاڵی و سیناریۆنووسی سوێدییە. ئەو زیاتر بۆ زنجیرە نووسین و بەرھەمەکانی منداڵان بەناوبانگە، لە ماوەی ژیانیدا کۆمەڵێک ڕۆمانیشی بۆ منداڵان نووسی، ئەو زیاتر لە ٣٠ کتێبی بۆ منداڵان نووسی. بەپێی ئامارەکانی ٢٠١٨، ئاسترید لە پلەی ١٨ەمی ئەو نووسەرانە دێت کە بەرھەمەکانیان بۆ زۆرترین زمانی جیھان وەرگێڕدراوە، لەم نێوانەشدا پلەی چوارە لەو نووسەرانە وەرگرتووە کە بۆ منداڵان نووسیویانە. کتێبەکانی ئاسترید نزیکەی ١٦٥ ملیۆن دانەیان لێ فرۆشراوە.

لە ساڵی ١٩٩٤، خەڵاتی ڕایت ڵیڤلھوودی پێدرا، لە پای کار و نووسینەکانی بۆ مافەکانی منداڵان و ڕێزگرتن لێیان.

ئاسترید لیندگرین لە ڕۆژی ٢٨ی کانوونی دووەمی ٢٠٠٢، لە تەمەن ٩٤ ساڵیدا لە ستۆکھۆڵم کۆچی دواییی کرد.

سەرچاوەکان

بەستەرە دەرەکییەکان 

نووسەرانی ژنی خەیاڵی زانستی و فەنتازی
مردووانی ٢٠٠٢
لەدایکبووانی ١٩٠٧
نووسەرانی سویدی
سیناریۆنووسەکانی سەدەی ٢٠ەم
یادەوەری تۆماری جیھانی